Siv Bleiklie

Siv Bleiklie (født 23. juli 1944) er en norsk sivilarkitekt. Hun er professor emerita ved Fakultet for arkitektur og design, NTNU. Hennes spesialfelt er planlegging og formgiving av våre bygde omgivelser, med  boligplanlegging som et særlig interessefelt; både nye boliger og boligområder og etterplanlegging og miljøfornyelse.

Bleiklie var ferdig utdannet sivilarkitekt fra NTH (integrert i NTNU fra 1996) i 1969.

Fra hun første gang ble ansatt som instituttarkitekt ved NTH i 1973, til hun gikk av som professor emerita i 2009, har NTH, senere NTNU, vært hennes arbeidssted, med unntak av en periode på fem år (1982–1986). I løpet av denne perioden var hun en tid ansatt ved Per Knudsens arkitektkontor, og arbeidet fire år i Trondheim kommune, blant annet med bolig- og miljøfornyelse og med utvikling av en barne- og ungdomsplan for Trondheim.

Under tiden ved NTNU tegnet hun et boligområde for A/L Ungdommens Egen Heim med arkitekt Per Kartvedt (1977–1978). Hun var også engasjert av UNICEF– Ankara som konsulent og  prosjektkoordinator, og var gjesteprofessor ved Middle East Technical University (1988–1991) og Bilkent University (1992–1993), begge i Ankara. Hun har også vært gjesteforsker ved Department of Architecture ved MIT, Cambridge, Mass (1998).

Bleiklie har både forsket og undervist innenfor feltene arkitektonisk formgivning, boligplanlegging og bomiljø. Hun har arbeidet med utvikling av metoder for brukermedvirkning, både i Norge og Tyrkia. Dette arbeidet har ført til flere publikasjoner (se eksempler under avsnittet «Bibliografi»). Hun har selv uttalt at kvinneperspektivet har vært viktig for henne, både i forbindelse med boligplanlegging generelt og brukermedvirkning spesielt.

Interessen for formidling av kunnskap om arkitektur har resultert i lærebøker, som  Bolig og nærmiljø : en lærebok i arkitektur for grunnskolen (2006) og Dette er arkitektur : en introduksjon (2017).

Siv Bleiklie var første kvinnelige leder for TAF, Trondhjems arkitektforening (1977).

Hun har vært gift med sivilarkitekt, professor emeritus, Edvard Hiorthøy. Sammen har de sønnen Kim Hiorthøy; billedkunstner, grafisk designer, koreograf, fotograf, musiker og filmskaper.

Eksempler på arbeider av Siv Bleiklie:

Bibliografi (utvalg) 

Dette er arkitektur : en introduksjon, 2017
 Universell planlegging, en registrering av midtbyen i Trondheim, 2006 (medforfatter)
 Bolig og nærmiljø : en lærebok i arkitektur for grunnskolen, 2006 (med Anne Torill Bleiklie)
 Arkitektonisk kvalitet : en studie av samspillet mellom byggherre og arkitekt, 2003 (med Kirsten Arge)
 Consciousness raising and Environmental Upgrading, A Self-Help handbook for Squatter Upgrading, 1994 (UNICEF – Ankara)
 Will you join us? : help to improve your neighbourhood, 1994
 Model Housing Process and Planning, a project proposal, 1991 (UNICEF – Ankara)
 Bolig- og miljøfornyelse. Et prosjekt for  Søbstadmyra Borettslag, 1988
 Barne- og Ungdomsplan for Trondheim 1987–90, 1987 (for Trondheim kommune; medforfatter)
 Arbeidsbok for utarbeidelse av bydelsplaner, 1985
  1984

Referanser

Eksterne lenker 
 Siv Bleiklies profilside på ntnu.no  Besøkt 14. mars 2019

Norske arkitekturprofessorer
Professorer ved NTNU